“สภาฯ” ฉลุย 250 เสียง ผ่านร่างพ.ร.บ.โอนงบฯ 8.8 หมื่นล้าน เยียวยา “โควิด” -ฟื้นฟูศก.
"สภาฯ" ฉลุย 250 เสียง ผ่านร่างพ.ร.บ.โอนงบฯ 8.8 หมื่นล้าน เยียวยา "โควิด" -ฟื้นฟูศก. "อุตตม" ยันใช้งบอย่างโปร่งใส คุ้มค่า เกิดประโยชน์สูงสุด
"สภาฯ" ฉลุย 250 เสียง ผ่านร่างพ.ร.บ.โอนงบฯ 8.8 หมื่นล้าน เยียวยา "โควิด" -ฟื้นฟูศก. "อุตตม" ยันใช้งบอย่างโปร่งใส คุ้มค่า เกิดประโยชน์สูงสุด
18 มิ.ย. 2563

ผู้สื่อข่าวรายงานว่า ที่ประชุมสภาผู้แทนราษฎรผ่านความเห็นชอบร่างพ.ร.บ.โอนงบประมาณรายจ่าย วงเงิน 88,000 ล้านบาท ด้วยคะแนน 250 ต่อ 6 งดออกเสียง 178 หลังใช้เวลาในการอภิปรายกว่า 9 ชั่วโมง
ด้านนายอุตตม สาวนายน รัฐมนตรีว่าการกระทรวงการคลัง ในฐานะประธานกรรมาธิการพิจารณาร่างพ.ร.บ.โอนงบประมาณรายจ่าย กล่าวขอบคุณสมาชิกที่ผ่านความเห็นชอบ พร้อมย้ำว่างบประมาณจากร่างกฎหมายนี้จะช่วยบรรเทาความเดือดร้อนของประชาชนจากวิกฤตโควิด-19 และพัฒนาเศรษฐกิจในระดับพื้นที่สร้างงานสร้างรายได้ที่จะสนับสนุนเสถียรภาพเศรษฐกิจในภาพรวม พร้อมนำความเห็นของสมาชิกประกอบการพิจารณาใช้จ่ายงบประมาณให้คุ้มค่าโปร่งใสและเกิดประโยชน์สูงสุดตามวัตถุประสงค์และรัฐบาลจะกำกับดูแลเพื่อให้การใช้จ่ายงบประมาณมีประสิทธิภาพประสิทธิผลเพื่อการพัฒนาประเทศชาติและดูแลประชาชนต่อไป